URMO AAVA NOORTE RALLISPRINT 2007. V ETAPP
KORRALDAB: JAANIMÄE RING MTÜ 
PEASPONSOR: GO OIL
EAL REG 55/RS

Laupäev 09.06.2007  Tartu Laululava, Tartu linn, Tartumaa
Võistlusjuhend
1. VÕISTLUSTE  AJAKAVA
1.1	Juhendi avaldamine: 18.05.2007
1.2	Eelregistreerimine algab: 19.05.2007 ja lõpeb 06.06.2007 kell 18.00 internetilehel
http://www.motorsport.ee/?change=sprint 
1.3. Võistluste ajakava:
09.00-11.00 - registreerimine, dokumentide kontroll (Laululava alumine parkla)
09.00-11.00 - autode tehniline kontroll (Laululava alumine parkla)
09.00-11.00 - võistlusrajaga tutvumine jalgsi või rattaga
11.10 - võistlusrajaga tutvumine autodega ühises kolonnis (maksimaalne kiirus 30 km/h)
11.30 - stardiaegade avaldamine      
11.45 – võistluste avamine laulukaare all, võistlejate rivistus (ilma autodeta)
12.00 - esimese võistlussõidu start
16.00 - autasustamine (orienteeruvalt)
Võistluste täpne ajakava, võistlusraja skeem, stardijärjekord ja info võistluste teadetetahvlil.

2. KORRALDAJA, RADA
2.1. Võistlused korraldab ELVA AUTOSPORDIKLUBI MTÜ
Võistluste direktor: TARMO JÄRVEOJA (5053437)
Võistluste juht: AIVAR PARTS (5247563)
Tehniline komitee: MARTIN TOOM (5015792)
Ohutusülem: PEETER REHEMAA
Rajameister: TOOMAS PETTAI
Hooldusala juht: MATI KATTEL
Peaajamõõtja, rajakohtunikud: MART MELTSOV
Võistluse sekretär: MARGIT VIKS, MARE VIKS
Võistlusraja kate: asfalt, betoon
Võistlusraja pikkus : 1700m

3. ARVESTUSKLASSID, VÕISTLUSAUTOD, KOHUSTUSED
3.1.1 J16
3.1.2 J18
3.1.3 V16 vabaklass
3.1.4 V18 vabaklass
3.2 Võistlusautod( väljaarvatud V16 ja V18) peavad vastama Rahvaralli ja Rahvasprindi Tehnilistele tingimustele 2007 (www.motorsport.ee; www.autosport.ee). V16 ja V18 võistlusautod peavad olema vastavuses Urmo Aava  Noortesprindi 2007 üldjuhendiga.
3.3 Noorvõistlejal on lubatud osaleda kaassõitjata või kaassõitjaga, kes omab kehtivat EAL litsentsi või rahvaspordi võistlejakaarti.
3.4. Võistlusnumbrid ja reklaami väljastab korraldaja ja need tuleb paigaldada vastavalt juhendile enne tehnilist kontrolli. Võistlejal on õigus keelduda korraldaja sponsorreklaamist, kui ta tasub kahekordse stardimaksu. Reklaamkleebiste kuju ja sisu muutmine on võrdsustatud keeldumisega. 3.5. Hooldusalalt võistlusautoga lahkumine keelatud. Hooldusalal kiirusepiirang 30 km/h
3.6 Kõik võistlusautod peavad hooldusalal kasutama autode all vedelikekindlat alustenti!

4. OSAVÕTJAD
4.1 Arvestusklassides 3.1.1 ja 3.1.2 osavõtjad peavad registreerimisel esitama kehtiva võistlejakaardi või EAL noortelitsentsi, võistlusauto tehnilise passi, kehtiva liikluskindlustuse poliisi ja sõiduki kasutusõigust tõendav dokumendi (vajadusel) ning osavõtuavalduse.
4.2 Arvestusklassides 3.1.3 ja 3.1.4 osavõtjad peavad registreerimisel esitama kehtiva võistlejalitsentsi, võistlusauto tehnilise kaardi ja osavõtuavalduse.
4.3 Ühe võistlusautoga võib võistelda kuni kaks võistlejat. Kui võistlusautoga osaleb mitu võistlejat, peavad mõlemad tasuma osavõtumaksu. Võistlussõidu ajal võib nähtaval olla vaid üks võistlusnumber, teised numbrid peavad olema kinni kaetud. 

Võistlejakaarti ei ole võimalik osta kohapeal! Võistlejakaardi saamiseks täita taotlus www.autosport.ee. Kõik muu info samal aadressil! Võistlejakaart sisaldab kindlustust, kehtib 2007. a. lõpuni, hind 480 EEK.

5. VÕISTLUSTE KÄIK

5.1 Hilinenud võistlejaid starti ei lubata.
5.2 Valestardi eest on karistus 10 s.
5.3 Kui võistleja ei stardi 20 s jooksul, loetakse võistleja katkestanuks antud võistlussõidus.
5.4 Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.
5.5 Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus. Kui võrreldavad ajad on võrdsed, saab eelise noorem võistleja.
5.6 Oma võistlusklassis kolme vooru peale kokku parima aja välja sõitnud võistleja saab ühe lisapunkti.
5.7 Kõik tulemused vastavalt finišiprotokollidele.
5.8 Rajatähiste esialgselt kohalt liigutamised, ümberajamised ja ‘stopp’ märgi juures
peatumise eiramine fikseeritakse  faktikohtunike poolt. Iga fikseeritud rikkumise eest lisatakse võistleja vooru ajale 10 trahvisekundit. Rajamärgistuse eiramine annulleerib tulemuse antud voorus.

6. VASTULAUSED

6.1 Vastulause esitamise aeg on kuni 15 min peale esialgsete tulemuste avaldamist. Vastulause kautsjon 1000 EEK.
6.2 Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul peale võistlust, õigustatud vastulause korral kuuluvad auhinnad hilisemale ümberjagamisele.
6.3 Kõik kulud auto kontrollimiseks ja transpordiks tuleb katta
a) hagejal, kui vastulauset ei rahuldatud ning
b) kostjal, kui vastulause rahuldati.

6.4 Võistluse juht hindab vastulause põhjendatust ning vastavalt sellele otsustab, kas vastulause võetakse arutusele või mitte.

7. OSAVÕTUMAKSUD

J16; J18 300 EEK 
V16; V18 350 EEK
Kahes erinevas klassis võistlemine on keelatud.
Osavõtumaksude tasumine toimub sularahas võistluste mandaadis või ülekandega korraldaja kontole (Elva Autospordiklubi MTÜ hp:221026578531). 
Ülekandega tasumisel palume märkida selgituseks „sihtotstarbeline annetus (võistleja nimi)“. Ülekandega tasumisel palume võistluste mandaati kaasa võtta maksekorralduse väljatrükk.

8. AUTASUSTAMINE

8.1. Arvestusklassi kolme parimat autasustatakse karikatega.
8.2. Korraldaja ja sponsorid võivad välja panna eriauhindu.

9. VASTUTUS

Võistluste korraldaja ja EAL ei vastuta võimalike õnnetuste ja nende tagajärgede eest.
Muudes küsimustes lähtume Rahvasprindi Võistlusmäärusest ning Rahvaralli ja Rahvasprindi Tehnilistest Tingimustest!